Rikunarita-ORG/Wikinium huggingface dataset:
# Syfy

| Syfy |
| --- |
| Το λογότυπο του Syfy |
| Ίδρυση | 1992 |
| Πρώτη λειτουργία | 1992 |
| Έναρξη λειτουργίας | 24 Σεπτεμβρίου 1992 |
| Ιδιοκτήτης | NBCUniversal Cable Entertainment Group (NBCUniversal, Comcast) |
| Εικόνα | 480i (SDTV) 1080i (HDTV) |
| Σλόγκαν | *It's a Fan Thing* |
| Χώρα | Η.Π.Α. |
| Γλώσσα | Αγγλικά |
| Συνεργασίες | NBC Euronews E! Entertainment |
| Έδρα | Νέα Υόρκη, Πολιτεία της Νέας Υόρκης, Ηνωμένες Πολιτείες Αμερικής |
| Πρώην ονομασίες | Sci-Fi Channel (1992-1999) Sci-Fi (1999-2009) |
| Αντικατέστησε | Sci-Fi Channel (1992-1999) Sci-Fi (1999-2009) |
| Ιστότοπος | Επίσημη ιστοσελίδα |
| δεδομένα () |

Το **Syfy**, αρχικά γνωστό ως **Sci-Fi Channel** και μετέπειτα **Sci-Fi**, είναι Αμερικάνικο τηλεοπτικό κανάλι, το οποίο ασχολείται με την επιστημονική φαντασία, την φαντασία, τις ταινίες τρόμου και την πάλη. Ξεκίνησε στις 24 Σεπτεμβρίου του 1992, και ανήκει ιδιοκτησιακά στην *NBCUniversal Cable Entertainment Group* η οποία επιβλέπει τα καλωδιακά τηλεοπτικά κανάλια της πολυεθνικής NBCUniversal η οποία ανήκει στην *Comcast*. Από τις 16 Μαρτίου 2009 εκπέμπει με το σημερινό του όνομα ως *Syfy*.

## Λογότυπα

|  |  |  |  |  |
| --- | --- | --- | --- | --- |
| 1992-1999 | 1999-2002 | 2002-2009 | 2009-2017 | 2017-σήμερα |

## Εξωτερικοί σύνδεσμοι

* Επίσημη ιστοσελίδα
* *Syfy*  στην IMDb
* Sci Fi charts its course for future, *Los Angeles Times* - Interview with Dave Howe
# 1446

| Το 1446 σε άλλα ημερολόγια |
| --- |
| Γρηγοριανό ημερολόγιο | 1446 *MCDXLVI* |
| Ελληνικό αλφάβητο | ,ΑΥΜϚ´ |
| Ab urbe condita | 2199 |
| Αρμενικό ημερολόγιο | 895 *ԹՎ ՊՂԵ* |
| Κινεζικό ημερολόγιο | 4142 – 4143 *乙丑 – 丙寅* |
| Αιθιοπικό ημερολόγιο | 1438 – 1439 |
| Εβραϊκό ημερολόγιο | 5206 – 5207 |
| Περσικό ημερολόγιο | 824 – 825 |
| Ισλαμικό ημερολόγιο | 850 – 851 |
| Ινδουιστικά ημερολόγια |
| *Βικράμ Σαμβάτ* | 1501 – 1502 |
| *Σάκα Σαμβάτ* | 1368 – 1369 |
| *Κάλι Γιούγκα* | 4547 – 4548 |

*Η τρέχουσα σελίδα αφορά το έτος 1446 κατά το Γρηγοριανό ημερολόγιο*

## Γεγονότα

* 27 Σεπτεμβρίου − Μάχη της Οτονέτης: Ο Σκεντέρμπεης νικά τους Οθωμανούς.
* 9 Οκτωβρίου - Εκδίδεται στην Κορέα το αλφάβητο χάνγκουλ.
* Η Λαμία περιέρχεται οριστικά στην κυριαρχία των Οθωμανών. Αρχίζει για την πόλη αυτή η σκληρή περίοδος της Τουρκοκρατίας, που θα διαρκέσει έως το 1833.
* 10 Δεκεμβρίου − Ο Μουράτ Β΄ κατάφερε να καταστρέψει τα τείχη του Ισθμού και να προελάσει στην Κορινθία, καταστρέφοντας και λεηλατώντας την Κόρινθο και τη Σικυώνα, ενώ οι γενίτσαροι προέβαιναν σε σφαγή του πληθυσμού.
* Ο Πορτογάλος θαλασσοπόρος Άλβαρου Φερνάντες φθάνει στο στόμιο του ποταμού Καζαμάνσε στη σημερινή Σενεγάλη.
* Στην Κίνα ανακατασκευάζεται πλήρως η Γέφυρα της Πολύτιμης Ζώνης, σήμερα εθνικό μνημείο της χώρας.

## Γεννήσεις

* 3 Μαΐου - Μαργαρίτα της Υόρκης, δούκισσα της Βουργουνδίας
* 13 Αυγούστου - Αντρέι Μπολσόι, Ρώσος πρίγκιπας
* καλοκαίρι - Αλέξανδρος Αγκρίκολα, Φλαμανδός συνθέτης

## Θάνατοι

* 15 Απριλίου − Φιλίππο Μπρουνελλέσκι, Ιταλός αρχιτέκτονας
* 9 Μαΐου − Μαρία του Ανγκιάν, βασίλισσα της Νάπολης
# Κοντέινερ (πλοίο)

Ένα "Κοντεϊνεράδικο" στο Αιγαίο Πέλαγος. Με ζουμ διακρίνεται ότι το πλοίο αυτό είναι ένα Μπαλκ κάριερ με ανάλογες υποδοχές ώστε να μπορεί να μεταφέρει κοντέινερς επί των στομίων των κυτών του (αμπάρια). Συνεπώς είναι μικτός τύπος **Κοντέινερ-Μπαλκ κάριερ**
Ένας από τους πλέον μοντέρνους τύπους φορτηγών πλοίων είναι το λεγόμενο **κοντέινερσιπ** ή απλά κοντέινερ ή περισσότερο στη δημώδη ναυτική γλώσσα **κοντεϊνεράδικο**. Επίσημη ονομασία στην ελληνική είναι **εμπορευματοκιβωτιοφόρο** αλλά λόγω της μεγάλης σε μήκος σύνθετης αυτής ονομασίας χρησιμοποιείται πιο εύχρηστα ο εκ της αγγλικής χαρακτηρισμός (containership).

Τα πλοία αυτού του τύπου έχουν ναυπηγηθεί έτσι ώστε τόσο τα κύτη τους (αμπάρια) όσο και το κύριο κατάστρωμα αυτών να μπορούν να δέχονται ένα μεγάλο αριθμό εμπορευματοκιβωτίων με ανάλογες διαρρυθμίσεις αλλά και ενισχύσεις. Φέρουν δε ειδικές υποδοχές σύμφωνα με διεθνή πρότυπα διαστάσεων, στις οποίες και στερεώνονται αυτά με ασφάλεια. Τα πλοία αυτά, με το είδος αυτό μεταφοράς των φορτίων περιορίζουν χρονικά στο ελάχιστο τη παραμονή τους στους λιμένες εκφορτώνοντας πλήρη και παραλαμβάνοντας κενά ή αντίστροφα, χωρίς να υφίστανται περισσότερες χρεώσεις. Στη ναυτιλιακή οικονομία πράγματι ο τρόπος αυτός διακίνησης συσκευασμένων προϊόντων επέφερε επανάσταση. Ακόμη και τ΄ ασφάλιστρα των "κοντεϊνεράιζιγκ" φορτίων αυτών περιορίστηκαν αρκετά.

Συνέπεια δε αυτών υπήρξε νέα επίσης πολιτική οικονομικής εκμετάλλευσης των λιμένων με τη δημιουργία ειδικών τέρμιναλς, σημείων φορτοεκφόρτωσής των, και με ενίσχυση μέσων και ειδικών γερανών σε μοντέρνες πλέον τεχνικές υποδομές. Βέβαια πολλά κοντέινερς πλοία διαθέτουν επίσης δικά τους μέσα φορτοεκφόρτωσης κοντέινερς με συνέπεια να παρέχεται σε αυτά η δυνατότητα της προσέγγισης και σε λιμένες με ελλειπή παρόμοια μέσα.

Η μεγαλύτερη στην Ελλάδα τέτοια προβλήτα υποδοχής πλοίων κοντέινερς βρίσκεται στη περιοχή του Ικονίου, προς το Πέραμα, την οικονομική εκμετάλλευση του οποίου έχει ο Οργανισμός Λιμένος Πειραιώς.

## Εξωτερικοί σύνδεσμοι
# Νόρμαν Τόρογκ

| Νόρμαν Τόρογκ |
| --- |
| Γενικές πληροφορίες |
| Όνομα στη μητρική γλώσσα | Norman Taurog (Αγγλικά)  |
| Γέννηση | Νόρμαν Ρέι Τόρογκ 23 Φεβρουαρίου, 1899 Σικάγο, Ιλινόι, ΗΠΑ |
| Θάνατος | 7 Απριλίου 1981 (82 ετών) Ράντσο Μιράζ, Καλιφόρνια, ΗΠΑ |
| Χώρα πολιτογράφησης | Ηνωμένες Πολιτείες Αμερικής |
| Εκπαίδευση και γλώσσες |
| Μητρική γλώσσα | Αγγλικά |
| Ομιλούμενες γλώσσες | Αγγλικά |
| Πληροφορίες ασχολίας |
| Ιδιότητα | Σκηνοθέτης |
| Εργοδότης | Πανεπιστήμιο της Καλιφόρνια |
| Οικογένεια |
| Σύζυγος | Τζούλι Λέοναρντ (1925 - 1943, διαζύγιο) Σούζαν Ριμ Μπρόντερικ (1944 - 1981, θάνατος τoυ) |
| Τέκνα | 1 |
| Αξιώματα και βραβεύσεις |
| Βραβεύσεις | Όσκαρ Σκηνοθεσίας (10  Νοεμβρίου 1931) Αστέρι στη Λεωφόρο της Δόξας του Χόλιγουντ |
| Εν ενεργεία | 1920 έως 1968 |
|  Σχετικά πολυμέσα |
|

Ο **Νόρμαν Τόρογκ** (αγγλ.:*Norman Rae Taurog*, 23 Φεβρουαρίου 1899 - 7 Απριλίου 1981) ήταν Αμερικανός σκηνοθέτης και σεναριογράφος βραβευμένος με Όσκαρ Σκηνοθεσίας για την ταινία *Skippy* του 1931. Είναι μέχρι και σήμερα ο σκηνοθέτης που κέρδισε ποτέ το εν λόγω βραβείο σε μικρότερη ηλικία. Ο Τόρογκ γύρισε 180 ταινίες με σημαντικότερες τις: *Νανούρισμα (A Bedtime Story, 1933)*, *Οι περιπέτειες του Τομ Σώγιερ (The Adventures of Tom Sawyer, 1938)*, *Αδέσποτα νιάτα (Boys Town, 1938)* για το οποίο προτάθηκε για Όσκαρ Σκηνοθεσίας, *Ο νεαρός Τομ Έντισον (Young Tom Edison)* και *Τα συνεταιράκια (Pardners, 1956)*.

Σκηνοθέτησε μερικούς από τους σημαντικότερους ηθοποιούς του εικοστού αιώνα όπως τον Σπένσερ Τρέισι, τον Μίκι Ρούνεϊ, την Τζούντι Γκάρλαντ, τον Φρεντ Ασταίρ, τον Τζιν Κέλι, την Ντέμπορα Κερ, τον Ντιν Μάρτιν και τον Τζέρι Λιούις. Σκηνοθέτησε επίσης τον Έλβις Πρίσλεϊ σε εννιά ταινίες. Για την προσφορά του στην 7η τέχνη ο Τόρογκ έχει το δικό του αστέρι στη Λεωφόρο της Δόξας του Χόλιγουντ.

## Παραπομπές

## Εξωτερικοί σύνδεσμοι

* Νόρμαν Τόρογκ, σελίδα στον ιστότοπο Cine.gr (Ελληνικά).
* Νόρμαν Τόρογκ, σελίδα στον ιστότοπο της Internet Movie Database (Αγγλικά).
# Δεκαετία 1970

19ος αιώνας | **20ος αιώνας** | 21ος αιώνας

Δεκαετία 1950 | Δεκαετία 1960 | **Δεκαετία 1970** | Δεκαετία 1980 | Δεκαετία 1990

1970 | 1971 | 1972 | 1973 | 1974 | 1975 | 1976 | 1977 | 1978 | 1979

Η **δεκαετία του 1970** ήταν μια δεκαετία του Γρηγοριανού ημερολογίου που ξεκίνησε την 1η Ιανουαρίου 1970 και έληξε στις 31 Δεκεμβρίου 1979.
# Κιντάνα Ρόο

| Κιντάνα Ρόο |
| --- |
|  |
|

|  |  |
| --- | --- |
|  Σημαία |  Έμβλημα |

 |
| Κιντάνα Ρόο
19°36′0″N 87°55′0″W |
|  |
| Χώρα | Μεξικό |
| Διοικητική υπαγωγή | Μεξικό |
| Ίδρυση | 8  Οκτωβρίου 1974 |
| Διοίκηση |
|  • κυβερνήτης της Κιντάνα Ρόο | Mara Lezama Espinosa (από 2022) |
| Έκταση | 44.705 km² |
| Υψόμετρο | 31 μέτρα |
| Πληθυσμός | 1.857.985 (2020) |
| Ταχ. κωδ. | 77 |
| Ζώνη ώρας | UTC−5 |
| Ιστότοπος | Επίσημος ιστότοπος |
|  Σχετικά πολυμέσα |
|

Η **Κιντάνα Ρόο** (ισπανικά: *Quintana Roo*, επίσημα *Estado Libre y Soberano de Quintana Roo*) είναι μία από τις 31 πολιτείες του Μεξικού. Χωρίζεται σε 10 δήμους και πρωτεύουσα της είναι η πόλη Τσετουμάλ. Μεγαλύτερη πόλη της πολιτείας είναι το τουριστικό θέρετρο Κανκούν. Σύμφωνα με την απογραφή του 2010 έχει 1.325.578 κατοίκους (26η πολυπληθέστερη).

Η Κιντάνα Ρόο έχει έκταση 42.361 χλμ², αλλά διεκδικεί επίσης 10.200 χλμ² που τις γειτονικές πολιτείες Γιουκατάν και Καμπέτσε. Βρίσκεται στο νοτιοανατολικό Μεξικό, στο ανατολικό τμήμα της χερσόνησου Γιουκατάν. Η Κιντάν Ρόο στα βορειοδυτικά με το Γιουκατάν, στα δυτικά με το Καμπέτσε. Στα νότια συνορεύει με το Μπελίζ και στα βόρεια με το κόλπο του Μεξικού. Έχει επίσης μικρό μήκος συνόρων με τη Γουατεμάλα, αλλά αυτή η περιοχή διεκδικείται και από το Καμπέτσε. Η πολιτεία το 1902 με την διαίρεση του Γιουκατάν.

Το Κανκούν, ένα παγκοσμίως γνωστό τουριστικό θέρετρο, βρίσκεται στη Κιντάνα Ρόο, μαζί με ένα μεγάλο αριθμό λιγότερο γνωστών θερέτρων. Ο τουρισμός είναι η κύρια πηγή εισοδήματος στη πολιτεία.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Κιντάνα Ρόο στο Wikimedia Commons